કેન્દ્ર દ્વારા જાહેર આદેશમાં રાવને તાત્કાલિક અસરથી વર્માના સ્થાને નિમવામાં આવે છે. અત્રે ઉલ્લેખનીય છે કે સીબીઆઇએ પોતાના જ સ્પેશ્યલ ડાયરેક્ટર રાકેશ અસ્થાના વિરૂદ્ધ કેસ દાખલ કર્યો છે. એફઆઇઆરમાં રાકેશ અસ્થાના પર માંસના વ્યાપારી મોઇન કુરેશી પાસેથી 3 કરોડ રૂપિયાની લાંચ લેવાનો આક્ષેપ કરવામાં આવ્યો છે. સોમવારે વડાપ્રધાન મોદીએ આ મામલે દખલ કરી હતી. ડાયરેક્ટર વર્માએ વડાપ્રધાન મોદી સાથે મુલાકાત કરી હતી અને ત્યાર બાદ એક કલાકમાં જ ડીસીપી રેંકના અધિકારી દેવેન્દ્ર કુમારની ધરપકડ કરી હતી અને થોડા સમય બાદ તમામ અધિકારીઓના રહેઠાણો પર સીબીઆઇએ દરોડા પાડ્યા હતા.